
Закупих мобилен климатик, който според мен има проблем, но според производителя системата се държи едентично с останалите от този модел. Проблема се състои в това, че перката на вентилатора никога по никакъв начин не спира да работи, освен, когато е изключен. Два дни след като беше закупен върнах климатика на магазина, след което 20 дни беше при тях и ми го върнаха в същото състояние. Исках да върна артикула, защото не съм доволен от абсурдната и не нормална работа на стоката, но ми казаха че не мога да го върна защото бил ползван вече. Какво мога да направя и имам ли право да си изискам сумата която съм заплатил ?


 

Потребител на стоки
===================

 

Както обяснявате, в случая е приложима разпоредбата на чл. 113 от Закона за защита на потребителите, като можете да се възползвате от правата, описани в нея. В случай че търговецът не Ви възстанови сумата, можете да сезирате КЗП. 


“Чл. 113. (1) (Нова – ДВ, бр. 18 от 2011 г.) Когато потребителската стока не съответства на договора за продажба, продавачът е длъжен да я приведе в съответствие с договора за продажба.  

(2) (Предишна ал. 1 – ДВ, бр. 18 от 2011 г.) Привеждането на потребителската стока в съответствие с договора за продажба трябва да се извърши в рамките на един месец, считано от предявяването на рекламацията от потребителя.  

(3) (Предишна ал. 2, изм. – ДВ, бр. 18 от 2011 г.) След изтичането на срока по ал. 2 потребителят има право да развали договора и да му бъде възстановена заплатената сума или да иска намаляване на цената на потребителската стока съгласно чл. 114.  

(4) (Предишна ал. 3 – ДВ, бр. 18 от 2011 г.) Привеждането на потребителската стока в съответствие с договора за продажба е безплатно за потребителя. Той не дължи разходи за експедиране на потребителската стока или за материали и труд, свързани с ремонта и, и не трябва да понася значителни неудобства.  

(5) (Предишна ал. 4 – ДВ, бр. 18 от 2011 г.) Потребителят може да иска и обезщетение за претърпените вследствие на несъответствието вреди.”


Поздрави,  

адв. Николина Митова  

тел. 0898 303092


